b'\n_START_ARTICLE_\nAtuanin holvihaudat\n_START_SECTION_\nJuoni\n_START_PARAGRAPH_\nAtuanin Holvihaudat on laaja temppelikokonaisuus. Se k\xc3\xa4sitt\xc3\xa4\xc3\xa4 kolme temppeli\xc3\xa4, tarvittavat apurakennukset, Kalmiston ja sen alla maan sis\xc3\xa4ll\xc3\xa4 olevat Holvihaudan ja siihen liittyv\xc3\xa4n labyrintin johon kuuluvat vangeille tarkoitettu Kahlekammio, sein\xc3\xa4maalauksin koristeltu Maalattu Holvi, hautakammiona toimiva Luukammio ja erillinen Aarrekammio, jossa s\xc3\xa4ilytet\xc3\xa4\xc3\xa4n maailman suurimpia ja tavoitelluimpia kalleuksia.  Siell\xc3\xa4 on my\xc3\xb6s Erreth-Akben onnenrenkaan toinen puolikas jota velho Ged etsii ja tunkeutuu alueelle.  T\xc3\xa4st\xc3\xa4 alkaa seikkailu joka p\xc3\xa4\xc3\xa4ttyy siihen ett\xc3\xa4 Ged ja Tenar pakenevat ehj\xc3\xa4ksi loitsittu rengas mukanaan ja pimeyden viha sortaa labyrintin, holvihaudan ja lopulta my\xc3\xb6s suurimman ja vanhimman temppelin, Tyhj\xc3\xa4n Valtaistuinsalin.  Jumalkuninkaan ja Kaksoisjumalten temppelit sek\xc3\xa4 temppeliv\xc3\xa4en asuinrakennus eli Iso talo j\xc3\xa4iv\xc3\xa4t ehjiksi ja noviisit palvelijoineen selvisiv\xc3\xa4t katastrofista.  Vain temppeliss\xc3\xa4 vaaninut Jumalkuninkaan ylipapitar Kossil ja h\xc3\xa4nen eunukkivartijansa saivat tiett\xc3\xa4v\xc3\xa4sti surmansa tuhossa.  Rengas vied\xc3\xa4\xc3\xa4n Havnoriin mihin se kuuluukin ja maailma yhdistyy, kun maita yhdist\xc3\xa4nyt Kadonnut Riimu eheytyy renkaan mukana.  Nyt loppuu my\xc3\xb6s kargiheimon sotaisuus ja heik\xc3\xa4l\xc3\xa4isi\xc3\xa4 alkaa tulla taikaoppiinkin Roken saarelle.'